Hvis du har lavet en aktindsigtsanmodning, der er så omfattende, at ressourceforbruget til besvarelsen vil være for stort, kan du blive bedt om at præcisere din anmodning. Hvis det ikke er muligt, kan din anmodning om aktindsigt potentielt blive afslået.
Offentlighedsloven undtager derudover visse typer af sager fra aktindsigt. Det drejer sig typisk om personalesager eller enkeltpersoners private forhold. Altså sager, hvor der er tale om oplysninger, der er omfattet af tavshedspligten.